MOOIKRANS OPLEIDING INSTITIUUT

# INTERNASIONALE TERSIêRE OPLEIDING

# NOU MET TOEGANG TOT AMERIKA EN KANADA.

**AGRI-WETENSKAPPE en EQUUS-WETENSKAPPE**

Mooikrans Opleiding Instituut bied internasionaal erkende tersiêre opleiding aan in die LANDBOU WETENSKAPPE en in die EQUUS WETENSKAPPE. Die kursusse word aanlyn gedoen by AUSTRALIA CORRESPONDENCE SCHOOL en by STRIDES TO SUCCESS in Amerika, ‘n affiliaal van PATH Intl – die wêreld leier in PERD ONDERSTEUNDE TERAPIE.

### AGRI-WETENSKAPPE NOU MET TOEGANG TOT AMERIKA KANADA.

**1. INTERNASIONAAL ERKENDE KURSUSSE**

In die Landbou rigting kan daar gekies word uit 32 vakke en die student stel self sy kursus saam. ‘n Internasionaal erkende sertifikaat word toegeken aan kursusse wat suksesvol voltooi word. ‘n Gevorderde sertifikaat kan verwerf word deur ekstra vakke te neem en die kursus dan te versprei oor ‘n tydperk van twee jaar. Die kursusse word aanlyn gedoen by AUSTRALIA CORRESPONDENCE SCHOOL. Sien [www.acs.edu.au](http://www.acs.edu.au) vir die verskillende kursusse.

 Prakties word op Mooikrans en op omliggende plase gedoen.

Die internasionale kursusse word ondersteun deur Frans Joubert, ‘n ervare landboukundige en oudskoolhoof van ‘n Landbouskool.

Aan die einde van die studie jaar ontvang suksesvolle studente sertifikate wat internasionaal in 9 ander lande erken word.

**2. NASIONALE KURSUSSE**

Risk-Based Primary Emergency. Care/First Aid SAQA Unit Standard 120496 HQF Level 2 Credits: 53

# KEURING VIR AMERIKA EN KANADA

Teen die helfte van Augustus doen die studente wat daarin belangstel, ‘n teoretiese eksamen en praktiese eksamen om te bepaal of hulle toegelaat kan word vir keuring om in Amerika en Kanada te gaan werk. Mooikrans het ‘n samewerkingsooreenkoms bereik met ‘n instansie wat die afgelope 15 jaar jong mense in werksgeleenthede in Amerika en Kanada plaas. Die keuringsproses (deur die instansie self) verseker dat hulle ‘n uitstekende suksessyfer het.

Gekeurde studente doen vanaf 1 September tot 30 November ‘n gespesialiseerde kursus wat hulle voorberei vir die buiteland.

LW. Die koste vir hierdie kursus is R7 000 ADDISIONEEL TOT DIE JAARGELDE.

Bestuurslisensies in verskillende lande.

Vragmotor: Bestuur en basiese onderhoud. Verkeersreëls.

Trekkers: Bestuur van ‘n 6 wiel. Basiese onderhoud. Stropers: Bestuur en basiese onderhoud.

Graanopberging

Veiligheidsreëls vir werksomstandighede.

e.a.

**3. INTERNE KURSUSSE (Mooikrans kursusse)**

Teorie en Prakties word aangebied deur Frans Joubert.

**Eerste Termyn**

Diereproduksie:

Veeboerdery

Spysvertering-stelsels en verskille

 Hoof voedingsbestanddele en voedingsbehoeftes

 Voer-soorte, voedingswaarde en rantsoene.

Diere-reproduksie

Produksie-stelsels ekstensief vs intensief

Hantering van diere

Dieregesondheid

Genetika

**Spesifiek skape**: Wolklas, Bestuursprogram en praktyke. Skeer, Stert afsit

Dip en doseer

Lamtyd en bestuur

Beoordeling

**Spesifiek Beeste**: Bestuursprogram en praktyke

Identifikasie bv. brandmerk, oorplaatjies, oorknippe.

Onthoring deur onthoringbout, onthoringlepel, Guilotine,

Kastreer. Bloed vs bloedloos

Toediening van medisynes deur inspuitings, opgiet of oraal.

Beoordeling: Stoet-bestuur(Rekenaarprogramme)

**Spesifiek Perde** Perde kursusse. Perdgerigte Ruiterskap

Varke: Bestuur, rasse.

Pluimvee: Lehenne, bestuur, ens.

Braaikuikens bestuur, omgewingsbeheerde stelsels ens

Herfs Reses

**Tweede Termyn Meganika: Mei , Junie**

Trekkers : Werking, Onderhoud, veiligheid.

Implemente: Tipes Implemente en onderhoud.

Sweiswerk Apparaat en sweisstafies

Veiligheid Praktiese sweiswerk

Span van doringdraadheinings. Waarom is heinings nodig.T ipes draad.

Plant en spasiëring van pale ens. Student span self draad

Chemie en Landbou Gebruik van mikro org. in landbou bv. Kuilvoer, wynmaak, brood, kompos.

Skoonmaakmiddels

Chemiese insek en onkruiddoders. Uitwerking op omgewing

Winter Reses

**Derde Termyn**

 Julie, Augustus September

Produksiefaktore

Die gebruik van grond en arbeid deur die aanwending van kapitaal ten einde deur die korrekte bestuur produksie te bewerkstellig.

Arbeid en arbeidswetgewing

Vorme van kapitaal en aspekte soos begroting ens.

Bestuur en aspekte soos beplanning, organisasie, leiding, kontrole en evaluering.

Ekonomie/Bemarking

Vrye bemarking

Prys-bepalende faktore

Internet

Lente Reses

**Vierde Termyn**

Plantproduksie

Gemeenskaplike onderwerpe

Grondeienskappe soos samestelling, struktuur en tekstuur, water-houvermoë, kleur, temperatuur.

Organiese(fotosintese vs anorganiese voeding(uit grond)

Plantvoedingstowwe en kunsmis

Plant-verbetering/genetika en biotegnologie(GM plante)

Voortplanting by plante, Plantsiektes en plantplae

Onkruidbeheer

Grondbewerking

Presisie boerdery

Plantproduksie stelsels – Droëland, besproeiing, Kweekhuise, Tonnels, Hidroponika.

Spesifiek Mielie-verbouing

Spesifiek Sojaboon-verbouing.

Spesifiek Voergewasse nl. Tef/Eregrostis

Groente-verbouing verskillende gewasse.

Afsluitingsdag . Oorhandiging van sertifikate en toekennings.

Gedurende die skoolvakansies bied Mooikrans Plaasvakansies aan en student is welkom om ‘n deel van hulle vakansie op Mooikrans deur te bring.

Frans Joubert, MSc, voormalige landbou-onderwyser en skoolhoof, en Elna Wahl, voormalige landbou-onderwyser, bied die pratiese gedeelte van die kursus aan en begelei die studente in die voltooiing van werksopdragte wat aanlyn gedoen word.

Die praktiese kursusse word aangebied deur plaaslike wolbeamptes en veeartse.

**3. VERPLIGTE BYVAKKE**

Besigheidstudies

Entrepreneurskap

Leierskap Ontwikkeling

***EQUUS-WETENSKAPPE***

*Diegene wat belangstel in perde en ‘n beroep daarvan wil maak, kies uit Horse Care, Equine Behaviour en vele ander vakke, terwyl die studente wat geintereseerd is in Perd Ondersteunde Sielkundige Terapie, ‘n gespesialiseerde kursus in hierdie rigting volg.*

*Uiteraard is die studie van die perd ook hierby ingesluit omdat suksesvolle perd ondersteunde terapie slegs kan plaasvind indien die fasiliteerder oor deeglike kennis van die perd beskik. Mooikrans se trots, ons trop van 50 perde, bied geleentheid vir aangename praktiese opleiding. Die kursusse word aanlyn gedoen by AUSTRALIA CORRESPONDENCE SCHOOL en by STRIDES TO SUCCESS in Amerika, ‘n affiliaal van PATH Intl – die wêreld leier in PERD ONDERSTEUNDE TERAPIE.*

*Terapeutiese perdrylesse vir kinders met spesiale behoeftes vind gedurende die week plaas en die studente kry hier die geleentheid om hulself vertroud te maak met die praktyk. Strides to Success kom een keer per jaar na Mooikrans en Elna Wahl gaan een keer per jaar na Amerika. Dit verseker dat die kursus wat op Mooikrans aangebied word van die hoogste gehalte is.*

*Die kursus kan ook verleng word na ‘n tweede jaar. Eerste jaar: Keuse uit 4 vakke. Tweede jaar: Spesialisering in Perd Ondersteunde Terapie.*

*Elna Wahl is ‘n kundige op die gebied van Perde Wetenskappe en Perd Ondersteunde Terapie en het meer as 40 jaar se ervaring in hierdie veld.*

*Aan die einde van die jaar ontvang suksesvolle studente internasionaal erkende sertifikate.*

**4. STUDENTE LEWE**

Studente woon in op Mooikrans, draf klas op die Mooikrans kampus en geniet ‘n studente lewe in die wydheid van die hoëveldse vlaktes.

Ons besoek stoetboerderye van beeste, skape, perde en woon boeredae en inligtingsdae by wat handel oor die vele fasette van boerdery.

Uiteraard is daar op Mooikrans die geleentheid om ‘n uitstekende ruiter te word. Ook die Landbou studente word kranige ruiters. Ons almal gaan dikwels op ‘n voldag uitrit en keer eers teen skemeraand terug.

Die dag word opgedeel in 4 periodes waarvan die laaste periode ‘n sportperiode is. Ons ry fiets, speel sokker, drombal, ringtennis en rugby.

Sondae ry ons met die bus kerk toe.

Studente gaan tuis in enkel en dubbelkamers. Ons geniet daagliks drie etes. Koffie en tee word vier keer per dag bedien. Die wat tussenin honger word kom maak vir hulle ‘n broodjie in die kombuis.

**5. IS DIE KURSUS BEROEPSGERIG?**

**AMERIKA EN KANADA**

Daar is ‘n groot behoefte by boere met uitgebreide boerderye om ‘n jong man aan te stel wat die veelvuldige take van ‘n boerdery verstaan en kan uitvoer. Jong verantwoordelike mans met kundigheid en ervaring en wat lus is om te werk word deur hierdie boere aangevra.

Suksevolle studente is reeds werksaam op plase waar hulle ‘n uitstekende advertensie is van die gehalte van MOOIKRANS se opleiding. Van ons studente vind werk ook in oorsese lande of gaan studeer verder op universiteit.

 ‘n Bonus van ‘n jaar of twee op Mooikrans is die ontwikkeling van elke student se persoonlike vaardighede. Die ontwikkeling van ‘n jong skoolverlater na ‘n volwasse persoon wat toegerus is met al die nodige kennis, ervaring en emosionele intelligensie om met sukses in die lewe daar buite te funksioneer.